LT
L 37/60
Europos Sąjungos oficialusis leidinys
2022 2 18
KOMISIJOS ĮGYVENDINIMO SPRENDIMAS (ES) 2022/221 2022 m. vasario 16 d. dėl Jungtinės Karalystės patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr.
C(2022) 798) (Tekstas autentiškas tik anglų kalba)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr.
2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 52 straipsnį kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 ir 138 straipsniais, pasikonsultavusi su Žemės ūkio fondų komitetu, kadangi: (1)
pagal Reglamento (ES) Nr. 1306/2013 52 straipsnį Komisija turi atlikti reikiamus patikrinimus, pranešti Jungtinei Karalystei tokių patikrinimų rezultatus, atsižvelgti į Jungtinės Karalystės pateiktas pastabas, pradėti dvišales diskusijas siekdama susitarti ir oficialiai pranešti Jungtinei Karalystei savo išvadas;
(2)
Jungtinė Karalystė turėjo galimybę paprašyti pradėti taikinimo procedūrą, tačiau to nepaprašė;
(3)
pagal Reglamentą (ES) Nr. 1306/2013 gali būti finansuojamos tik tokios žemės ūkio išlaidos, kurios patirtos nepažeidžiant Sąjungos teisės;
(4)
iš atliktų patikrinimų ir dvišalių diskusijų rezultatų matyti, kad dalis Jungtinės Karalystės deklaruotų išlaidų neatitinka šio reikalavimo ir todėl negali būti finansuojamos EŽŪGF ir EŽŪFKP lėšomis;
(5)
turėtų būti nurodytos sumos, kurios negali būti pripažintos finansuojamomis EŽŪGF ir EŽŪFKP lėšomis.
Tos sumos nesusijusios su išlaidomis, patirtomis prieš daugiau kaip dvidešimt keturis mėnesius iki Komisijos rašytinio pranešimo Jungtinei Karalystei apie patikrinimų rezultatus;
(6)
apskaičiuojant sumas, kurios pagal šį sprendimą nefinansuojamos Sąjungos lėšomis, taip pat turėtų būti atsižvelgiama į išmokų sumažinimą ar mokėjimų sustabdymą pagal Reglamento (ES) Nr. 1306/2013 41 straipsnį, kadangi toks sumažinimas ar sustabdymas yra laikinas ir nedaro poveikio sprendimams, priimamiems pagal to reglamento 51 ar 52 straipsnį;
(7)
šiame sprendime nurodytais atvejais apie sumas, kurios nefinansuojamos dėl to, kad jos neatitinka Sąjungos teisės, Komisija Jungtinei Karalystei pranešė suvestinėje ataskaitoje (2);
(8)
šis sprendimas nedaro poveikio finansiniams sprendimams, kuriuos Komisija gali priimti remdamasi Europos Sąjungos Teisingumo Teismo sprendimais bylose, kurios 2021 m. rugsėjo 30 d. dar buvo nagrinėjamos,
(1) OL L 347, 2013 12 20, p. 549.
(2) Ares(2021)7820062.